CELEX: 32019R1821
Language: hu
Date: 2019-08-08 00:00:00
Title: A Bizottság (EU) 2019/1821 felhatalmazáson alapuló rendelete (2019. augusztus 8.) az 528/2012/EU európai parlamenti és tanácsi rendelet I. mellékletének a porított tojás hatóanyagként való felvétele céljából történő módosításáról (EGT-vonatkozású szöveg)

31.10.2019   
               
               
                  HU
               
               
                  Az Európai Unió Hivatalos Lapja
               
               
                  L 279/7
               
            
         A BIZOTTSÁG (EU) 2019/1821 FELHATALMAZÁSON ALAPULÓ RENDELETE
         (2019. augusztus 8.)
         az 528/2012/EU európai parlamenti és tanácsi rendelet I. mellékletének a porított tojás hatóanyagként való felvétele céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 28. cikke (1) bekezdésére,
         mivel:
         
                     (1)
                  
                  
                     A porított tojás hatóanyagra, amennyiben az a 19. terméktípusba tartozó riasztó- és csalogatószerként használt élelmiszernek vagy takarmánynak minősült, alkalmazásra került az 1451/2007/EK bizottsági rendelet (2) 6. cikke szerinti, élelmiszerekkel és takarmányokkal kapcsolatos eltérés.
                  
               
                     (2)
                  
                  
                     Az Ügynökséghez az 1062/2014/EU felhatalmazáson alapuló bizottsági rendelet (3) 16. cikkének (5) bekezdése szerint bejelentés érkezett az élelmiszerekre és takarmányokra vonatkozó mentesség hatálya alá tartozó, a 19. terméktípusba sorolt porított tojásra vonatkozóan. Az Európai Vegyianyag-ügynökség (a továbbiakban: Ügynökség) megállapította, hogy a bejelentés megfelelő, és a megfelelésről a rendelet 17. cikke szerint tájékoztatta a Bizottságot. A porított tojás ezt követően a 19. terméktípus vonatkozásában felvételre került azon hatóanyag-/terméktípus-kombinációk listájára, amelyek szerepelnek a biocid termékekben található létező hatóanyagok felülvizsgálati programjában (4).
                  
               
                     (3)
                  
                  
                     A Bizottság 2017. január 31-én felkérte az Ügynökséget, hogy nyilvánítson véleményt arról, hogy a porított tojás az 528/2012/EU rendelet 28. cikkének (2) bekezdése alapján aggályosnak minősül-e.
                  
               
                     (4)
                  
                  
                     Az Ügynökség véleményében (5) foglalt megállapítás szerint a porított tojás nem vet fel aggályokat, ennélfogva felvehető az 528/2012/EU rendelet I. mellékletébe.
                  
               
                     (5)
                  
                  
                     Az Ügynökség véleményére figyelemmel a porított tojást helyénvaló felvenni az 528/2012/EU rendelet I. mellékletébe. Természetes eredete miatt a porított tojást a 4. kategóriába („Hagyományosan használt, természetes eredetű anyagok”) indokolt felvenni. A porított tojás abban az esetben vehető fel a vonatkozó mellékletbe, amennyiben megfelel a hivatkozott rendelet 3. cikke (1) bekezdésének u) pontjában említett „élelmiszer” vagy „takarmány” fogalommeghatározásának. Ez összhangban áll azzal, hogy a porított tojásra csak akkor vonatkozott az 1451/2007/EK rendelet 6. cikkében előírt eltérés, ha élelmiszernek vagy takarmánynak minősült.
                  
               
                     (6)
                  
                  
                     Az 528/2012/EU rendelet 89. cikkének (3) bekezdése átmeneti intézkedéseket ír elő az olyan esetekre, amikor az említett rendelet szerint jóváhagyásra kerül valamely, a létező hatóanyagok szisztematikus vizsgálatára vonatkozó munkaprogramban szereplő létező hatóanyag. A 19. terméktípusba tartozó porított tojás vonatkozásában az említett rendelet 89. cikke (3) bekezdésének alkalmazásában a jóváhagyás időpontját 2021. június 1-jében indokolt meghatározni annak érdekében, hogy elegendő idő álljon rendelkezésre az engedélykérelmeknek az említett rendelet 89. cikke (3) bekezdésének második albekezdése szerinti benyújtására,
                  
               ELFOGADTA EZT A RENDELETET:
         
            1. cikk
            Az 528/2012/EU rendelet I. melléklete e rendelet mellékletének megfelelően módosul.
         
         
            2. cikk
            Az 528/2012/EU rendelet 89. cikke (3) bekezdésének alkalmazásában a porított tojás 19. terméktípusban történő jóváhagyásának időpontja 2021. június 1.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. augusztus 8-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 167., 2012.6.27., 1. o.
         
         
            (2)  A Bizottság 1451/2007/EK rendelete (2007. december 4.) a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).
         
            (3)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (4)  A Bizottság (EU) 2019/157 felhatalmazáson alapuló rendelete (2018. november 6.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról szóló 1062/2014/EU felhatalmazáson alapuló rendelet II. mellékletének módosításáról (HL L 31., 2019.2.1., 1. o.).
         
            (5)  A biocid termékekkel foglalkozó bizottság 2017. december 14-i véleménye bizonyos élelmiszer- és takarmány-hatóanyagoknak a biocid termékekről szóló rendelet I. mellékletébe történő felvehetőségéről (ECHA/BPC/186/2017).
      
      
         
            Melléklet
            A hatóanyagoknak az 528/2012/EU rendelet I. mellékletében foglalt, a rendelet 25. cikkének a) pontja szerinti jegyzékében a 4. kategória a következő bejegyzéssel egészül ki:
            
               
                           EK-szám
                        
                        
                           Név/csoportképlet
                        
                        
                           Korlátozás
                        
                        
                           Megjegyzés
                        
                     
                           „Nem áll rendelkezésre
                        
                        
                           Porított tojás (*1)
                           
                        
                        
                           Az élelmiszernek vagy takarmánynak nem minősülő porított tojás kivételével.
                        
                        
                            
                        
                     
            
               (*1)  A 89. cikk (3) bekezdésének alkalmazásában a porított tojás 19. terméktípusban történő jóváhagyásának időpontja 2021. június 1.”